Julkipano

Julkipano eli julkipanomenettely tarkoittaa Suomessa viraston ilmoitustaululle kiinnitettyä kirjallista ilmoitusta, josta ilmenee viraston tekemä päätös tai se milloin päätös on asianosaisten saatavissa.Lasse Nikkarinen: Lakitieto 4, Otava 1983, , hakusana julkipano. Menettely on eräs yleistiedoksianto. Erityissäännösten nojalla tapahtuvaa julkipanoa käytetään asioissa, joissa asianosaisten tietäminen tai määrittely on vaikeaa. Tällaisia ovat esimerkiksi laajat lupa-asiat.Encyclopædia iuridica fennica, Suomalainen lakimiesyhdistys 1994–1999, , osa V, palsta 929. Erityissäännös julkipanosta sisältyy muun muassa ympäristönsuojelulakiin (527/2014, 44 §), jossa on määräykset ympäristöluvan julkipanosta.Ympäristönsuojelulaki Viranomaisen päätöksen katsotaan tulleen asianosaisten tietoon julkipanon tapahtuessa ja valitusajan kuluminen alkaa julkipanon tapahtumapäivästä. Julkipanoksi nimitetään myös kuulutuksen asettamista yleisön nähtäville.Factum, Weilin+Göös 2003–2005, , hakusana julkipano.

Lähteet

Luokka:Hallinto-oikeus